امریکا قوشمه ایالت لری دولت رهبری دونالد ترامپ, واشنگتن ایالتی نینگ سیاتل شهری ده گی مظاهره چی لرنینگ شهردارلیک و مجلس بنا لری گه باسیب کیرگن لیگی گه قرشی "سیاتل, ایچکی ترورچی لرنینگ قولیگه توشدی" شکلیده عکس العمل کورستدی.
قاره تنلی جورج فلوید نینگ پولیس زورانلیگی نتیجه سیده اولیشی آرتیدن باشله گن ناراضی چیلیک نمایش لری جریانیده مظاهره چی سیاتل شهردارلیک و مجلس بنا سی گه "سیاتل خودمختار منطقه سی" لوحه سی آسدی لر.
ترامپ ایسه اوشبو وضعیت گه قرشی تویتر آرقه لی عکس العمل کورستدی.
واشنگتن نینگ دموکرات والی سی و سیاتل نینگ دموکرات شهرداری گه قره ته بیرگن بیاناتیده ترامپ, "شهرینگیز نی قیتریب آلینگ.  آلمه سنگیز مین قیتریب آله من.  بو بیر اوین ایمس.  اوشبو جیرکنچ آنارشیست لرنینگ زودلیک بیلن توخته تیلیشی کیره ک.  تیز بولینگ" دییه قید ایتدی.
ترامپ, اوز سوزلری نی, "افراطی چپ گرا دموکرات لر تامانیدن باشقریلیاتگن سیاتل, ایچکی ترورچی لرنینگ قولیگه توشدی.  قانون و نظام!" شکلیده دوام ایتتیردی.
مینیاپولیس ده 25 – می ده 46 یاشلی قاره تنلی فلوید نینگ پولیس تامانیدن اولدیریلیشی آرتیدن باشله گن ناراضی چیلیک نمایش لری جریانیده کوپلب شهر لرده زورانلیک و یغما حادثه لری یوز بیررایکن, اوشبو شهر لر گه ملی محافظ کوچ لری یوباریلگن ایدی.
ترامپ ایسه, حادثه لر بوییچه انتیفا و افراطی چپ گرا لرنینگ مسئول ایکن لیگی نی بیلدیررایکن, خوددی شوو گروه لرنی "ایچکی ترورچی لر" اوله راق بهالنتیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
